DA Den Europæiske Unions Tidende C 124/12

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

2009/C 124/04

Sag nr.: XA 64/2009

Medlemsstat: Letland.

Region: —

Støtteordningens betegnelse eller navnet på den virksomhed, der modtager en individuel støtte: »Atbalsts ciltsdarbam«.

Retsgrundlag: Bilag 2 til udkast til ministerforordningen »Noteikumi par ikgadējo valsts atbalstu lauksaimniecībai un tā piešķiršanas kārtību«.

Forventede årlige udgifter til ordningen eller det samlede individuelle støttebeløb, der ydes til virksomheden: De forventede årlige udgifter til ordningen udgør 15 000 000 LVL.

Maksimal støtteintensitet: I henhold til artikel 16 i forordning (EF) nr. 1857/2006:

I henhold til artikel 15 i forordning (EF) nr. 1857/2006:

Gennemførelsesdato:

Ordningens eller den individuelle støttes varighed: Indtil den 31. december 2013.

Indtil den 31. december 2011 for så vidt angår udgifter til indførelse på bedriftsniveau af innovative dyreavlsmetoder eller -praksis, undtagen udgifter til inseminering.

Støttens formål: Formålet med støtten til små og mellemstore virksomheder er at:

tilskynde husdyrproducenterne til at deltage i forskellige udvælgelsesprogrammer, navnlig programmer for evaluering af avlsdyrene på basis af deres afkom

forøge avlsdyrenes produktivitet, forbedre det genetiske potentiale og øge antallet af besætninger med høj avlsværdi

oprette registre over dyrenes ydeevne og deres oprindelse og forbedre elektronisk avlsplanlægning og dyreudvælgelse ved anvendelse af et fælles it-net

modernisere teknologier til vurdering af besætningers ydeevne og kødkvalitet

tilskynde husdyravlere til at opdrætte dyr med høj avlsværdi og forbedre dyrenes racesærpræg

bevare og forbedre Letlands husdyrracer og deres genpulje

foretage vurderinger af avlsdyr og organisere dyrskuer samt hestestævner og -konkurrencer.

Artikel 15 og 16 i Kommissionens forordning (EF) nr. 1857/2006 anvendes.

De støtteberettigede omkostninger er følgende:

Berørt(e) sektor(er): Støtten ydes til små og mellemstore virksomheder, der beskæftiger sig med primær produktion af landbrugsprodukter.

Støtten ydes til sektoren for dyreproduktion.

Navn og adresse på den myndighed, der yder støtten:

Zemkopības ministrija Riga 10.03.2009. Latvijas Republikas Zemkopības ministrija Riga, LV-1981 LATVIJA

Websted: Bilag 2 til udkast til ministerforordningen »Noteikumi par ikgadējo valsts atbalstu lauksaimniecībai un tā piešķiršanas kārtību« på webadressen: http://www.zm.gov.lv/index.php?sadala=1546&id=8055

Andre oplysninger: Nærværende støtteordning erstatter støtteordning XA 150/2008 (som er offentliggjort i Den Europæiske Unions Tidende C 222 af 30.8.2008, s. 8 ff.).

Ændringer af programmet bygger på det kriterium, at støtte i form af subsidierede tjenester til bestemmelse af husdyrs genetiske egenskaber alene tildeles malkekvæg med en mælkeydelse på mindst 5 000 kg i den seneste standardiserede laktationsperiode eller mindst 4 000 kg for økologisk landbrug.

Med støtteordningen sikres der dækning for udgifter til administration i forbindelse med at etablere en stambog og til bestemmelse af husdyrs genetiske egenskaber i de relevante opdrætssektorer.

Støtten til små og mellemstore virksomheder beskæftiget med primær produktion af landbrugsprodukter ydes i henhold til artikel 16, stk. 3, i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001: støtten ydes som subsidierede tjenester, og der sker ikke direkte udbetalinger til producenterne. Herudover ydes støtten ikke med tilbagevirkende kraft for aktiviteter, som allerede er gennemført af støttemodtageren.

Vi bekræfter herved, at der ikke udbetales støtte med tilbagevirkende kraft, idet den pågældende ordning med titlen »støtte til avlsaktiviteter« (kortfattede oplysninger nr. XA 150/2008), der er offentliggjort i Den Europæiske Unions Tidende C 222 af 30.8.2008, s. 8 ff.), også indeholder et afsnit om støtte til indsamling, transport, forarbejdning og destruktion af døde dyr. Støtteordning nr. XA 150/2008 er fortsat i kraft, indtil nærværende ordning (med foreløbigt nr. 22786) offentliggøres i Den Europæiske Unions Tidende.

Støtte til udgifter til afholdelse af og deltagelse i konkurrencer, udstillinger, messer og fora med henblik på udveksling af oplysninger i området ydes i henhold til artikel 15, stk. 4, i Kommissionens forordning (EF) nr. 1857/2006 om af 15. december 2006 anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001. Støtten vil være tilgængelig for alle støtteberettigede i et relevant område og fordeles efter objektive kriterier.

Støtteordningens budget opdeles ifølge planen i følgende underforanstaltninger:

støtte til udvikling af kvægavl – 14 000 000 LVL

støtte til indsamling, transport, forarbejdning og destruktion af døde dyr – 1 000 000 LVL.

Støtte til udvikling af kvægavl ydes til ca. 10 tjenesteudbydere (sammenslutninger af avlsbesætninger), og tjenesterne vil blive tilbudt til ca. 10 000 landmænd.

Støtten til indsamling, transport, forarbejdning og destruktion af døde dyr ydes til tre tjenesteudbydere.

Sag nr.: XA 455/2008

Medlemsstat: Cypern

Region: Cypern

Støtteordningens benævnelse eller navnet på den virksomhed, der modtager en individuel støtte: Προγράμματα εκρίζωσης και επιτήρησης Βρουκέλωσης Βοοειδών και Αιγοπροβάτων

Retsgrundlag:

1. Άρθρο 03525 του Προϋπολογισμού για το 2009 – Συμμετοχή σε Προγράμματα της Ευρωπαϊκής Ένωσης (artikel 03525 i budgettet for 2009 - deltagelse i EU-programmer)

2. Ο περί της Εφαρμογής Κοινοτικών Κανονισμών στον Τομέα της Κτηνιατρικής Νόμος του 2004 (Ν 149(Ι)/2004) (lov fra 2004 om anvendelse af fællesskabsregler på veterinærområdet (nr. 149(I)/2004))

3. Νόμος που προνοεί για την Υγεία των Ζώων (Ν.109(Ι)2001) (lov om dyresundhed (nr. 109(I)2001))

4. Απόφαση Εφόρου Ελέγχου Κρατικών Ενισχύσεων με αριθμό 305 και ημερομηνία 31 Δεκεμβρίου 2008 (Επίσημη Εφημερίδα της Κυπριακής Δημοκρατίας με αριθμό 4339 και ημερομηνία 16 Ιανουαρίου 2009 σ. 156) (statsstøtterevisorens beslutning nr. 305 af 31. december 2008 (Republikken Cyperns statstidende nr. 4339 af 16. januar 2009, s. 156))

Forventede årlige udgifter til ordningen eller det samlede individuelle støttebeløb: 0,46 mio. EUR

Maksimal støtteintensitet: 100,00 %

Gennemførelsesdato: Programmet vil først blive gennemført, når Europa-Kommissionen har offentliggjort det, jf. forordning (EF) nr. 1857/2006.

Ordningens eller den individuelle støttes varighed: Til 31.12.2009.

Målet med støtten: Dyresygdomme (artikel 10 i forordning (EF) nr. 1857/2006). Ordningen vedrører: i) støtte som kompensation for landbrugeres omkostninger til forebyggelse og bekæmpelse af dyresygdomme (artikel 10, stk. 1, i forordning (EF) nr. 1857/2006) og ii) støtte som kompensation for landbrugeres tab som følge af dyresygdomme (artikel 10, stk. 2, i forordning (EF) nr. 1857/2006).

Berørt(e) sektor(er): NACE-kode

A10401— Avl af malkekvæg

A10405— Avl af får og geder

A10407— Fjerkræavl

Den støttetildelende myndigheds navn og adresse:

(Veterinærmedicinsk afdeling i ministeriet for landbrug, naturressourcer og miljø:) Κτηνιατρικές Υπηρεσίες του Υπουργείου Γεωργίας, Φυσικών Πόρων και Περιβάλλοντος Τμήμα Κτηνιατρικών Υπηρεσιών Κτηνιατρείο Αθαλάσσας 1417 Λευκωσία CYPRUS

Websted: http://www.moa.gov.cy/moa/vs/vs.nsf/DMLinfo_gr/DMLinfo_gr?OpenDocument

http://www.publicaid.gov.cy/publicaid/publicaid.nsf/All/8C33E1F6FE7EC4C0C2257545002A533E/$file/Απόφαση%20Αρ.%20305.pdf

Andre oplysninger: Støtten har til formål at sikre gennemførelsen af programmet for udryddelse af kvæg-, fåre- og gedebrucellose i overensstemmelse med bestemmelserne i Fællesskabets lovgivning (direktiv 64/432/EØF for kvæg og direktiv 91/68/EØF for får og geder). Disse sygdomme er opført på listen fra Verdensorganisationen for Dyresundhed (OIE) og i bilaget til Rådets beslutning 90/424/EØF (liste over sygdomme, for hvilke der kan bevilges medfinansiering). De udgifter til programmet for udryddelse og overvågning kvæg-, fåre- og gedebrucellose, der er planlagt for 2009, blev meddelt Europa-Kommissionen i forbindelse med programmerne for medfinansiering. Modtagerne af støtte efter denne ordning er kvæg-, fåre- og gedeavlere i områder, der kontrolleres af Republikken Cypern. Under programmet for udryddelse af brucellose vil der blive udbetalt støtte til husdyravlere, på hvis gårde der er mistanke om, at sygdommen forekommer, eller hvor den er konstateret. Brucelloseovervågningsprogrammet vil omfatte indsamling og laboratorieanalyse af prøver fra alle husdyrbrug med kvæg, får eller geder.